Työtavoissa on paljon historiallisia jäänteitä, jotka korjaamalla hoidon kustannustehokkuus ja potilaan asema paranisivat.

Jopa puolet maamme psykiatrian avohoitoyksiköiden asiakas­käynneistä on todennäköisesti terveyshyödyltään kyseenalaisia. Pääasiallinen ongelma on, että mielenterveyshoito on hoito­suhteen alusta ­alkaen liian harvajaksoista ja hoito kestää tarpeettoman pitkään. Ani harva akuutissa avuntarpeessa olevista uusista potilaista saa riittävän intensiivistä psyko­sosiaalista hoitoa. Lisäksi hoidossa on potilaita, joille erikoissairaan­hoidon hoito­toimenpiteistä ei ole enää hyötyä.